Diari Oficial de la Generalitat Valenciana


Sumari del DOGV 2627, del 16-11-1995 (1995/836736)

ORDRE de 3 de novembre de 1995, de la Conselleria de Cultura, Educació i Ciència, per la qual s'amplia el termini per a la presentació de la documentació justificativa per al pagament de les ajudes a la producció de llargs metratges i sèries.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/11/03/(1)/dof/vci/html**

### Dades del document

Número de DOGV
:   2627

Data del DOGV
:   16-11-1995

Secció del DOGV
:   DISPOSICIONS GENERALS

Número del document
:   1995/836736


Data del document
:   03-11-1995

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 3 de novembre de 1995, de la Conselleria de Cultura, Educació i Ciència, per la qual s'amplia el termini per a la presentació de la documentació justificativa per al pagament de les ajudes a la producció de llargs metratges i sèries.   
Per l'Ordre de 14 de març de 1995 es van convocar ajudes per al sector àudio-visual a la Comunitat Valenciana, i entre aquestes per a la producció de llargs metratges i sèries. La convocatòria va ser resolta en la modalitat referida per la Resolució de 29 de maig de 1995, per la qual s'adjudicaven les ajudes esmentades.  
La major part de les empreses cinematogràfiques que han resultat beneficiàries de les ajudes han sol·licitat una ampliació, per raons tècniques, del termini de presentació de la documentació justificativa per al pagament, sol·licitud que té el suport de l'Asociación de Productores de Cine y Televisión de la Comunidad Valenciana, de l'Associació de Productors Valencians i de l'Associació de Directors de Cinema Valencians.  
Per tot això, i tenint en compte que la no-ampliació del termini comportaria la no-culminació d'uns projectes cinematogràfics que aquesta conselleria considera d'interès per a la consolidació del sector cinematogràfic valencià, fent ús de les competències que tinc conferides,  
ORDENE  
Primer  
S'amplia fins el 30 d'abril de 1996 el termini per a la presentació de la documentació justificativa per al pagament de les ajudes a la producció de llargs metratges i sèries, especificada en la base 16.1 de l'Ordre de 14 de març de 1995, per la qual es van convocar ajudes per al sector àudio-visual a la Comunitat Valenciana.  
Sense perjudici d'això, per al cobrament d'aquestes ajudes les empreses beneficiàries hauran d'haver realitzat despeses en 1995, com a mínim, iguals a l'import de les ajudes que tinguen concedides, en cas contrari es disminuirà l'ajuda fins a la quantitat que s'acredite.  
Segon  
Les empreses beneficiàries de les ajudes per a la producció de llargs metratges i sèries podran sol·licitar, fins el 30 de novembre de 1995, una bestreta del 40% sobre les quantitats sol·licitades, i per a això hauran d'aportar un aval bancari per la quantitat que s'haja de lliurar, que es dipositarà als serveis territorials de la Conselleria d'Economia i Hisenda. Aquest aval serà tornat una vegada s'haurà presentat la documentació justificativa dins el termini establert i una vegada acomplertes les restants obligacions que estableix l'Ordre de 14 de març de 1995 de la convocatòria.  
DISPOSICIONS FINALS  
Primera  
Es modifica l'Ordre de 14 de març de 1995 en els termes que estableix aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà presentar un recurs contenciós administratiu en el termini de dos mesos des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.  
Per a fer la interposició caldrà la comunicació prèvia a aquest òrgan. Tot això d'acord amb l'article 58 de la Llei Reguladora de la Jurisdicció Contenciosa Administrativa i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 3 de novembre de 1995  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI